
PRESIDENTE Dl PARLAMENTO: 

AWE IPKO 
TA INICIA NA 
CORSOU 



AWE mainta dia 10 te cu 13 di januari lo tuma 
luga reunionnan di Ipko. Temanan cu lo ser trata 
ta e. o. Geschillenregeling, oportunidadnan eco- 
nomico, cambio di clima y energia, Reino ideal 
2040, presentacion proyectonan di waf, integridad 
den gobernacion, hof Constitucional, y salubridad. 
Ademas lo haya un presentacion y bishita proyecto 
Oostpunt, segun Wyatt-Ras. 


Presidente di Parlamento ta considera e reunion- 
nan importante pero mas importante ainda cu ta 
ser cumpli cu palabracionnan. Por bisa tin cambio 
di comstelacion di Parlamentonan den Reino, 
sinembargo esakinan no mester haci cu ta lubida 
palabracionnan haci. 

Wyatt-Ras ta haya e aspecto di Respet tambe di 
importancia pa nos por continua cu reunionnan. 



Price starting from *" 83,50 
More models available in our store! 

Liliona Rasnnijn di Cuerpo Policial Aruba: 

Polis ta satisfecho cu e 
prome evento carnavalesco 

Control lo continua durante henter e temporada 




haya un conoci di Polis di fam K, cu durante 
control y listramento a hay’e cu un arma di 
airsoft modifica, cu tabata parce un UZI. A 
detene di biaha y a hib’e Warda di Polis. 

Na tur Polis a otorga Afl. 1675,= na multa, 
relaciona cu e maneho di “Faya bo Haya”. 
E suma aki ta mas abou compara cu aña 
pasa, aunke cu e multanan e aña aki a varia 
entre Afl. 250 te na Afl. 650 cu tabata esun 
di mas halto. 

Cuerpo Policial a percura pa 65 Polis uni- 
forma den parada, pero acerca tabatin varios 
otro ekipo cu na tur ta surpasa 120 Polis 
trahando prome, durante y despues di e 
parada, tanto paden como den banda tambe. 

E organisacion policial ta contento di un 
banda cu e esfuersonan di prevencion ta 
dunando resultado. Di otro banda ta corda 
tur hende cu Polis lo sigui cu e maneho di 
“Faya bo Haya” of tambe “Lik op Stuk” pa 
cual ta otorga multa mesora ora di un delito. 
E maneho aki lo sigui te na final di carnaval, 
pa cual publico mester ta bon consciente di 
e consecuencianan. 


“EL a bay hopi bon”, esaki tabata e prome 
palabranan di Liliana Rasmijn, di e depar- 
tamento di Comunicacion, Informacion y 
Prevencion di Cuerpo Policial Aruba, net 
despues di final di e parada di flambeu cu a 
cuminsa exactamente 8:15pm diasabra ano- 
chi y a bin termina diadomingo pa 1:30am. 
Polis ta sinti toch cu el a caba na un ora 
aceptabel, specialmente teniendo na cuenta 
e retonan cu tabatin durante e parada. 

E vocero suplente di Cuerpo Policial a splica 
cu un truck di Empire Carnival Group a con- 
fronta su mes cu retonan di flat tire durante 
e parada, cu tabata menasa cu tardansa. 


Mester menciona cu e grupo mes a busca 
solucion, pa yena e tairanan, pa e parada 
por a sigui toch. 

“Berdad nos a duna un break di 15 minuut, 
pero esey no tin nada di haber cu truck daña, 
sino ta pa e brassband por descansa un rato”, 
asina Liliana Rasmijn a aclaria. 

Di otro banda, Polis a detene solamente 8 
sospechoso, compara cu 15 di aña pasa, pues 
ta nota un reduccion substancial. Asina mes 
Polis a topa cu un persona cu cuchiu, otro 
burachi, bringamento, maltrato y na final a 


Na final, Liliana Rasmijn a haci un apela- 
cion na automobilistanan specialmente pa 
percura pa un hende den e grupo no ta bebe 
pa e por stuur. Te ainda ta topa cu mucho 
caso di chauffeurnan burachi despues di 
eventonan carnavalesco. Corda cu Polis ta 
controla tur caminda y e consecuencia ta 
detencion, multa, kita auto y Idsas hasta 
encarcelacion. 

Ta desea henter comunidad un dushi tem- 
porada di carnaval, gosa den forma sano y 
celebra e bunitesa, e ambiente y e creativi- 
dad di nos carnavalistanan y nos carnaval 
en general. 

Pa traha hba un econonnia nobo 

Mester bin reforma di nos leynan fiscal, 
bin cu incentivonan pa diversifica nos 

economia e.o. di internet 



S/no Aruba lo fin un broindroin^ 
cu hopi di nos profesionolnon 
lo kedo Hulondo 


DEN diferente decada di gobernacion di e partidonan tradicional, 
nan no a logra diversifica nos economia di berdad. Asina Andin 
Biklcer a duna di conoce. 


Pesey POR kier bin cu un mehoracion di nos leynan fiscal, 
caminda ta crea incentivonan real pa por establece un eco- 
nomia nobo, un economia basa riba intenet, cu ta duna na 
nos studiantenan den exterior pa bolbe nos pais, y tin un 
potencial pa trabao duradero, productivo cu ta duna nan un 
dimension cu nan ta haya un incentive pa bin bek. 


Lo concentra tambe riba husticia, pasobra si 
no tin seguridad, Ider men cu un dimension 
di calidad di un bida real, cu ta balorabo 
como un ser humano, ta keda ausente. 


Pesey, segun Andin Bikker, despu- 
es di atende e reunionnan di 
IPOK e siman ald na Corsou, 
lo e biaha pa Hulanda pa topa 
cu personanan di Crime Alert, 
kendenan for di 2012, a ofrece 
pa Aruba haya e servicio aki, 
pero no a haci uso di e servicio 
ald. 


Na Hulanda por a nota cu 
criminalidad a bin ta baha dras- 
ticamente, pesey Aruba por usa 
nan expertisio gratuitamente 
cu ta wordo usa dor di dife- 
rente departamento Hu- 
landes, pa Aruba por 
probecha di esaldnan, 
segun Andin Bikker. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com www.facebook.com/awemainta 583-1400 á 


583-1444 













AWEMainta Diamars, 10 Tanuari 2017 





Di acuerdo cu partido MEP 


Mike Eman 


fa sigui busca 


N 


pleito cu 


Gobernador 









Kico esaki ta bisabo 
di Mike Eman? 


NINGUN caminda na mundo bo ta haya 
e situacion den cual e Prome Minister di e 
pais ta bringa su Gobernador. Kico esaki ta 
bisabo di Mike Eman? 

Pa hopi hende e ta simplemente un actitud 
infantil, otro ta bisa ta señal di mala criansa. 
Pa compronde e actitud y comportacion di 
Mike Eman mihor, nos mester analisa prome 
con importante e relacion cu Reino ta pa 
Mike Eman: inmensamente importante. 

Mike Eman a gana eleccion na aña 2009 
primintiendo un bon relacion den Reino. 
Mike Eman a dedica e ultimo 4 añanan di 
su bida den oposicion ta lobby na Hulanda 
pa demonisa MEP. 

E1 a paga cuantioso miyones na personanan 
na Den Haag pa lobby p’e, y finalmente el 
a logra crea e PERCEPCION cu e relacion 
entre MEP y Hulanda tabata malo. 

Pero e tabata un PERCEPCION, pasobra 
den realidad e Gobiernonan di Hulanda y 
MEP tabata trata otro mayoria bes cu respet 
y e relacion tabata bon. Gobierno di Aruba 
tabata cumpli cabalmente cu exigencianan 
di Hulanda. 

Prome cu el a retira como Minister di Fi- 
nansa y Economia, sr. Nilo Swaen a haya 
elogio so di secretario di estado sra. Ank 


Bijleveld: “Cijfermatiggezien valt de situatie 
bij de overheidsfinancien mee. Hetfinaneier- 
ingstekort was de afgelopen jaren (afgezien 
van een enkele negatieve uitschieter) niet 
buitensporig hoog en ook de staatsschuld, die 
rond de 45% BBP ligt, is lager dan die van 
vele EU lidstaten. ” 

Mescos ta conta pa otro Ministernan cu 
tabata den cumplimento cu raportahenan 
periodico na Hulanda. Pues NO ta berdad 
cu MEP tabata tin un mal relacion cu Hu- 
landa, sigur no compara cu loke nos a mira 
bou Gobierno di AVP. 

Bou maneho di Mike Eman, den cual su- 
puestamente e relacion tabata “bon”, nos a 
mira pleito na 2014 tocante situacion finan- 
ciero di Aruba, cu a condusi cu e Minister 
di Finansa Juan David Yrausquin a tuma su 
retiro, pa mustra Hulanda su mal contento. 
Den cual Mike Eman a bay den welga di 
hamber pa mustra Hulanda su malcontento. 
Caminda Mike Eman a haya curatela finan- 
ciero y un KB riba su cabes. 

Y den cual ni sikiera un nombramento sim- 
ple pero importante manera un Gobemador, 
Mike Eman no por a haci drechi. 

Abo ta kere ainda cu e relacion entre Hu- 
landa y AVP ta bon? Y abo ta kere ainda 
cu e relacion entre Hulanda y MEP tabata 


malo? Claro cu no! Mike Eman a ponebo 
pensa esey, segun MEP. 

DICON MIKE EMAN A CREA E PER- 
CEPCION EY? 

Pasobra Mike Eman no por a gana eleccion 
cu e berdad, nio basa riba e realidad. Mike 
Eman a crea percepcion y mentiranan so. 
Pasobra creando e percepcion, e por a gaña 
bo cu e ta bay mehora e situacion. Puntra bo 
mes: e situacion awe ta miho cu na 2009? 
Criminalidad y seguridad, costo di bida, 
cuido di salud, desempleo, relacion cu Hu- 
landa. Ningun ta miho. 

Nan no a elimina e BBO, y nan no a drecha 
e relacion cu Hulanda. A1 contrario, AVP a 
aumenta e BBO y nan a daña e relacion cu 
Hulanda. 

DICON TA IMPORTANTE PA ABO 
SA ESAia? 

Realisa pa bo mes, kico ta resta di e per- 
cepcion di Mike Eman si ni e relacion cu 
Hulanda e por a maneha drechi? No a resta 
nada mas! Mike Eman ta un homber derota! 
E por hinca tur su miyones den campañanan 
pa influencia bo percepcion y pa gaña bo 
atrobe, pero e lo no logra e biaha aki. Mike 
Eman a faya, y e mester bay. Mlke Eman y 
AVP: NUNCA MAS! 

Asina partido MEP a conclui. 

Dama su pia ta 
keda pega den auto 
despues di accidente 



DEN oranan di dialuna 
mainta, un accidente a 
sosode riba caminda di 
San Nicolas. 

E situacion tabata bas- 
tante serio pa cual a so- 
licita presencia di Polis y 
Ambulance cu urgencia. 

Na e sitio, a topa cu e 
dos auto envolvi. Esaki 
tabata den cercania di 
Johnsons Supermarket. 

lOnan dos auto a dal con- 
tra otro, pero e impacto 
a haci cu un dama su pia 
a keda pega den e auto. 
Paramediconan di Am- 
bulance no tabatin e her- 
mentnan necesario pa 
saca e dama. 

A pidi asistencia di per- 
sonal di Bombero pa 
corta e auto y yuda e 
dama. Polis a cera trafico 
pa trabou y investigacion 
por tuma luga. 





f 


Durante Parada di Flambeu 

p^li« tci 

rn 


DURANTE e Parada di Plambeu diasabra ultimo, e 
conocido di Husticia, esta David Koolman a keda deteni pa 
iregularidadnan encuanto su comportacion sospechoso y un 
obheto haya den un tas cu e tabata carga. 

Autoridadnan a listra e persona aki cu tabata riba un moto- 
cicleta den e ruta di e parada. 

A descubri loke tabata parse un arma y a deten’e inmediata- 
mente. 

E1 a wordo transporta pa Warda di Polis, caminda a bin re- 
sulta cu e arma tabata un “airsoft gun” pa e deporte di airsoft. 

E sospechoso a wordo confronta cu Husticia un cantidad di 
biaha pa diferente delito. 

Pa es motibo Recherche a manten’e encarcela pa continua cu 
investigacion y determina unda el a haya e airsoft gun y si el 
a uz’e den algun delito recien. 

Evelyn Wever-Croes (MEP): 

Integridad riba 
agenda di Ipko atrobe 


crucial mas den screening di gobemantenan, 
y esey mester cambia. Pasobra ta asina so 
nos por garantisa gobernantenan integro 
y evita tanto escandalo den gobernacion”, 
lider di MEP a continua bisando. 

CODIGO DI CONDUCTA 



MEP kier brinda Aruba un Gobierno basa riba integridad 


LEY DI FINANCIAMENTO DI 
PARTIDONAN POLITICO 

“Nos di MEP ya pa 
algun aña ta bo- 
gando pa bin 
cu e ley di fi- 
nanciamen- 
to di par- 
tidonan 
politi- 


“Tambe nos di MEP ta insisti pa bin cu 
un Codigo di Conducta pa Minister y 
Parlamentarionan p’asina evita cualkier 
impresion cu un Minister ta paga fabornan 
politico na esnan cu a financia su campaña. 
Na Aruba nos a nota cu regularmente 
gobernantenan ta wordo menciona den 
escandalonan, un tras di otro, pa favorece 
amigonan. Hopi biaha e Ministernan a 
perde e casonan den corte den cual nan ta 
wordo implica den casonan di compcion, 
cu veredictonan di Huesnan imparcial cu ta 
papia palabra cla: gobernantenan ta actua 
na forma iregular, y tanten cu Ministerio 
Publico ta cera wowo pa escandalonan asina, 
ta hopi importante pa bin cu Codigo di Con- 
ducta, pa evita cualkier duda den integridad 
di e gobernantenan”, Wever-Croes a duna 
di conoce. 


OMBUDSMAN 

“Otro ley cu mester bin cu urgencia ta esun 
di Ombudsman, p’asina tin un defensor 
di pueblo, pa garantisa integridad riba tur 
nivel. Un Ombudsman lo atende cu kehonan 
di cuidadanonan riba actuacion no integro 
di gobernantenan. 

E ley aki, acompaña pa uno di ‘Idoldcenluid- 
ers regeling’, mester brinda proteccion na es- 
nan cu ta denuncia corupcion den Gobierno, 
pa nan no wordo persigui”, Wever-Croes a 
agrega. 


“Esaki ta e plan di MEP cu nos a presenta 
desde 2014, y cu ainda no a haya atencion 
na Aruba mes. Nos lo bolbe subraya e 
necesidad grandi cu tin na nos pais 
pa bin cu e ley y reglanan aki. Nos 
ta convenci cu e plan di MEP 
lo garantisa integridad den 
gobernacion bek, y lo 
trece e orguyo bek den 
cada cuidadano di nos 
pais. 


Orguyo di tin un Gobi- 
erno sin corpucion, or- 
guyo di tin politiconan 
cu ta bisa loke nan ta 
bay haci, y ta haci loke 
nan ta bisa”, tabata pal- 
abranan di lider di MEP, 
Evelyn Wever-Croes. 


DEN e dianan aki parlamentonan di Amba, 
Corsou, St. Maarten y Hulanda ta reuni- 
endo na Corsou den e reunionnan IPKO. 
E tema “integridad” un biaha mas ta riba 
agenda. Aruba ta e unico pais den Reino cu 
no tin leynan riba e tereno aki. 

“Nos di MEP no ta papia so di e tema, nos 
mes ta bin cu soluciona. Ya desde mei 2014 
a prepara un nota “INTEGRIDAD”. Integ- 
ridad ta algo cu bo tin of bo no tin! 
Integridad ta ora bo ta haci lo corecto, te 
hasta ora ningun hende ta wak. Pa nos di 
MEP integridad ta crucial den gobernacion, 
y p’esey e tin un parti hopi importante den 
nos programa di campaña”, segun Wever- 
Groes. 

“Casonan manera Strawberry-gate, Lainda- 
gate, Kiko Gomez-gate, Bushiri-gate, IN- 
SURE-TO-STUDY-gate, EVA MARIA-gate, 
RINCON-gate, 90-MIL-BISAMI-gate, tur a 
trece duda serio den integridad di gobernan- 
tenan di Aruba, no solamente cerca nos, sino 
tambe cerca politiconan den Reino. 

P’esey MEP a presenta un plan den reunion- 
nan di IPJO cu a wordo ricibi cu hopi entu- 
siasmo y positivismo. Gobierno di Aruba no 
kier ehecut’e ainda, pero nos lo sigui insisti. 
E plan di MEP pa crea un Gobierno basa 
riba integridad ta basa riba algun proposi- 
cion concreto. 


co, p’asina evita cu placa di baho mundo ta 
wordo usa pa hiba campanja electoral. 

Tur hende sa cu den e casonan ey baho 
mundo ta bin cobra fabornan bek, y ta 
mescla den decisionnan di Gobierno. Si nos 
mira e ultimo campaña electoral nos sa cu ta 
hopi miyones a wordo hinca den campaña 
pa partido AVP, sin embargo ningun hende 
sa di unda tur e miyones nan ey a bin, en 
todo caso no di aki na Aruba mes. 

E cantidad y calidad di materialnan di cam- 
paña, e cantidad di fiesta y hasta Garnaval cu 
a wordo organisa, tur ta lanta dudanan serio 
di e procedencia di e placa. Na otro paisnan 
den Reino esaki no ta posible, y partidonan 
politico mester publica fondonan cu nan 
haya. Esey nos mester cambia”, Wever- 
Croes a splica. 

SCREENING DI MINISTERNAN 

“Otro areglo cu nos tin cu mehora ta e forma 
con ta screen politiconan. Si e Ministernan 
mester a pasa e screening manera na Hu- 
landa of Corsou, lo e Gabinete actual no ta 
consisti di e mesun hendenan. Hecho ta cu 
Gobernador no ta hunga un papel 

Parlamentario Glenbert croes: 

Nos ta drenta den fase di alerta pa e 
convocacion di Accion Ora Gero contra 
Gabinete Mike Eman y PDVSA/CITGO 


DEN e acostumbrado conferencia di par- 
tido MEP, Parlamentario Glenbert Croes a 
elabora riba e ultimo desaroyonan entorno 
PDVSA CITGO y trahadornan y contratis- 
tanan local. Sr. Glenbert Croes ta bisa lo 
siguiente: 

“Cu e ultimo noticianan cu mi a ricibi ta 
bira un hecho final cu PDVSA CITGO lo 
no cambia nan relacion di “enchufe politico” 
cu Ministernan di AVP. 

PDVSA CITGO ta dunando AVP e plata- 
forma politico contra nos digno pueblo y 
contra MEP cu a lucha pa rescata nos re- 
fineria y habri’e bek. 

PDVSA CITGO ta patrocinando e campaña 
di ministronan di AVP, PDVSA CITGO ta 
privilegiando “malcriando” e companianan 
diki diki liga na Minister di AVP, pero na 
mes momento niun di e trahadornan local 
y contratistanan local no ta haya un opor- 
tunidad husto pa drenta pa traha den e 
refineria”, segun Glenbert Croes. 

“Gabinete Mike Eman/PDVSA/CITGO a 
bira lomba pa pueblo trahador y contratis- 
tanan local na Aruba. Ta un hecho cu ta e 
3 companianan diki diki liga na e tres Min- 
isternan di AVP so ta hayando tur e trabao. 
Manera den e caso di e contract di Scaffold 
unda e compania europeo ta wordo presiona 
pa traha cu e compania di un di Ministernan 
lagando 10 contratista local un banda cu 
tambe por haci e trabao. Inaceptabel. 

Esaki ta pone cu mi ta anuncia na henter 



“Nos ta pidi nos pueblo pa 
keda pendiente pa e boletin 
extra cu lo convoca e reunion 
extraordinario cu caracter 
di urgencia si en dado caso 
esfuerzonan na venezuela no 
resulta p’asina immediata- 
mente nos tuma e decision 
di activa Accion Ora Cero 
fase 1, 2 y 3 pa wordo ehecuta 
simultaneamente”, el a agrega. 


“Mi ta keda cautelosamente op- 
timista y esperansa cu Gobierno di 
Venezuela y e consorcio internacio 
nal cu a gana e bid pa financia, 
rehabilita y construi e 
refineria/upgrader 
nobo, si lo tende 
e clamor di 
henter nos 
digno pueb- 
lo p’asina 
finalmente 
tur traha- 
dor local y 


nos digno pueblo di Aruba cu nos ta bay 
den fase di alerta en espera di e resultado 
di e ultimo esfuersonan na nivel mas halto 
politico na Venezuela pa para y elimina e 
pacto di PDVSA CITGO y Gabinete Mike 
Eman di privilegio pa e grupito di AVP en 
bes di ta enfoca na pone nos yiunan di 
tera trahadornan local y contratis- 
tanan local bek na trabao den 
e refineria”, Glenbert Croes a 
splica. 


contratista local drenta y a haya trabao 
bek den e refineria di Aruba cu awor ta e 
refineria di henter nos pueblo pa henter nos 
pueblo. Nos ta den fase di alerta”, Parla- 
mentario Glenbert Croes ta termina ta bisa. 

E eror di 

su bida Mike Eman a comete dor di 
no mustra respet na nos Gobernador nobo 
y na Rey Willem Alexander. Un blunder 
indespensabel! 

Nunco mos e por drecho e 
folto fofol di respef po nos 
Cos Reoi segun MEP den 
un comunicodo. 

E excusa estupido cu ta pa motibo cu no ta 
un evento oficial ni obligatorio a pone Gabi- 
nete Mike Eman di keda sin presenta na un 
evento asina importante pa nos pueblo y nos 
pais ta un locura. 


Odio pasobra otro splicacion no tin 
pa un actitud asina bochornoso. Tur e 
gobernantenan di Hulanda sa cuanto odio 
Mike Eman tin contra nos Cas Real. 

No tin palabra pa describi e mal hecho haci 
contra nos Cas Real y contra Hulanda. 
P’esey nos no por kere cu berdad ta Mike 
Eman no kier a duna respet na nos Cas 
Real, pero t’e doñonan di partido AVP a 
dicidi esaki. 

Tur hende sa con Mike Eman a neglisha 
nos propio pueblo p’e por complace cu Hu- 
landa, pa entrega nos autonomia y p’esey 
ta un obligacion pa mustra Hulanda cu 
e falta di respet cu Mike Eman y AVP a 
mustra Cas Real ta wordo desaproba dor di 
nos comunidad den su totalidad y cu ta un 
grupo chikito den AVP t’esnan cu tin e odio 
contra Hulanda. 


Ta cuanto mas daño mester wordo causa 
prome cu e otro integrantenan di AVP bisa 
cu ta basta y kita e poder di e doñonan actual 
y cambia e rumbo di e partido. Nan no por 
t’asina ciego cu nan no ta mira ki desgracia 
AVP ta bay aden. 




Di acuerdo cu MEP 

MIKE EMAN A COMETE 

EROR Dl SU BIDA 


duna, ta keda cu un parti di nos 
pueblo a mustra odio contra nos 
Gobernador y nos Rey, e parti di 
pueblo cu AVP ta representa! 


Ridiculo pasobra na otro actividadnan cu 
no ta oficial ni obligatorio, semper e t’ey. Pa 
haci show y spektakel semper Mike Eman 
t’ey. 

Locual Mike Eman y AVP a haci a causa 
daño grandi na nos isla. Pasobra un falta asi- 
na grandi di respet pa nos Gobernador nobo 
y nos Rey no ta bay wordo lubida nunca y 
maske di banda di MEP tur respet a wordo 


E pregunta cardinal ta keda kico ta pasando 
cu e otronan den AVP cu sigur no por ta 
di acuerdo cu e falta total di respet pa nos 
Cas Real. Nan tambe ta compronde cu e 
excusa di cu e actividad no tabata oficial no 
tin credibilidad y cu e falta total di respet 
cu e actitud aki a mustra ta afecta nos tur 
seriamente. 


E eror di su bida cu Mike Eman a comete 
dor di no mustra respet na nos Gobernador 
nobo y na Rey Willem Alexander, nunca 
mas e por drecha! 

Un eror ireparable di e falta total di respet pa 
nos Cas Real. Mike Eman simplemente no 
por sigui goberna nos pais, MEP ta conclui 
den un comunicado. 



i ' f ^ r ^ 

Uj (UU 

':U\ 


Sintonisa tur merdia e duo di penodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Di acuerdo cu 
Dangui Oduber (MEP): 


Lette pa deperte 
ne ta pa 
DEPORTE sine 
Lette pa Canada! 




“TA obvio y bisto cu e Gobierno di Mike 
Eman a pone deporte na ultimo luga den 
e lista di prioridadnan di gobernancion. 
Nunca antes deporte a wordo neglisha di 
e manera aki y e facilidadnan deportivo ta 
muestra di esaki. Ningun di e facilidadnan 
a wordo manteni ni renoba y mucho menos 
a pone atencion na deporte. 

E situacion di stadionnan manera Guill- 
ermo Prospero Trinidad y Frans Figaroa ta 
den un estado di decadencia y deterorio. E 
yerba artificial mester wordo cambia, tri- 
buna ta den cay den otro, fencenan ta Idrba 
y e luznan no ta funciona optimalmente. 
Ta tristo y lamentabel con deporte ta wordo 
maltrata pa e Gobierno aki”, segun Dangui 
Oduber. 


“E situacion aki a cuminsa na momento 
cu Lotto pa Deporte a wordo entrega den 
man di Canadian Bank Note. Tur entrada 
cu Lotto pa Deporte ta genera y cu den 
pasado tabata wordo inverti den deporte 
a wordo poni den man di Canadian Bank 
Note. Gobierno di AVP bao maneho di 
Richard Visser na aña 2012 a cera un 
acuerdo cu Canadian Bank Note pa 
traspasa tur entrada di Lotto pa nan 
y laga nan maneha Lotto pa Deporte 


for di Canada. 

Un decision robes y un decision cu a per- 
hudica deporte enormemente. Mester tin 
basta hende cu a saca beneficio propio for di 
e acuerdo aki pasobra Lotto pa Deporte ta 
genera miyones di florin y nos NO ta mira 
esald bek den deporte”, Oduber a splica. 


“Pa haci e situacion un tiki mas peor, e 
Gobierno di AVP a haya ta bon pa cera 
un acuerdo cu e grupo Canades pa 15 aña. 
Pais Aruba ta mara na 15 aña di contract cu 
Canadian Bank Note cu ta strica miyones 
di florin sin cu deporte ta mira esaki. 

Pa nos pueblo haya un bista y un idea cu- 
anto placa e grupo aki ta strica ta bon pa 
nos informa pueblo cuanto entradanan di 
Lotto pa Deporte ta. 

Lotto sigur ta genera 45 miyon florin pa 
aña. Di e suma aki Canadian Bank Note 
mester paga e gastonan operacional di 
Lotto, e mester paga tur e premionan y 
tambe duna 3 miyon na e subsidie com- 
missie cu na su turno ta duna placa na 
tur e fundacionnan di deporte. E 
grupo aki sigur ta corda cu 15 
miyon florin di ganashi 


cu lo mester a wordo inverti den deporte 
Arubano”, Oduber a continua bisando. 


“Placa di Lotto pa Deporte a wordo uza pa 
esnan di e bestuur biaha rond mundo, pone 
camara di seguridad na nan cas siendo cu 
esnan cu ta bende e Lotto mas pa genera 
entrada pa nan NO ta haya ningun tipo 
di seguridad. Ta cuanto deportista mester 
bende rifa pa yega na fondo. Ta mayoria di e 
clubnan na Aruba no tin fondo pa drecha y 
mantene nan facilidadnan. Tin deportenan 
cu ta wordo lubida por completo. 

Nos mester percura pa inverti tur entrada 
di Lotto den Deporte. 

No por t’asina cu Canadian Bank Note ta 
strica anualmente 15 miyon florin pa aña y 
aki na Aruba nos deporte ta den decaden- 
cia. Gobierno di Aruba ta sponsor team di 
hockey Hulandes 250,000 florin y Lifida 
na Aruba ta haya 110,000 florin”, Oduber 
a mustra. 


“Den e ultimo 4 añanan, desde cu e acuerdo 
a wordo firma deporte Arubano a perde 60 
miyon florin cu mester a yuda construi, dre- 
cha y man- teni tur facilidad aki na 
7\ruba. 


Nos kier garantisa y 
haci e compromiso cu 
e pueblo votado cu 
cada voto pa MEP ta 
un voto pa inverti mas 
den deporte y pone de- 
porte y deportistanan 
na promer luga. 

No solamente nos lo 
percura pa tur club 
deportivo haya yerba 
artificial (turf), sino 
tambe percura pa 
facilidadnan wordo 
manteni y tambe pa 
deportistanan haya e 
atencion y fondonan 
necesario”, tabata pa- 
labranan di Dangui 
Oduber. 

APA contento cu resultado di 201 ó 

Pronoslico pa 2017 ta cu lo ricibi 
mas di 700 mil lurisla crucero 


GERENCIA di Axuba Ports Authority 
(APA) ta hopi contento cu e resultadonan 
logra den 2016. 

A logra un cifra cu a surpasa nan expectativa 
poni durante aña pa locual ta e cantidad di 
turista crucero revisa despues di e cancel- 
acion di Pullmantur pa e luna nan di zomer. 
Esaki ta loke cu Humphrey Tromp, Director 
Financiero di APA, a duna di conoce. 

Tromp a duna di conoce cu aña 2016 a cera 
como un bon aña si haci un comparacion cu 
cifranan di algun aña atras. E cifra cu a cera 
cune den 2016 tabata di 656.043 pasahero 
crucero, surpasando loke a premira pa 2016 
cual tabata rond di 640 mil pasahero cu a 
spera despues cu Pullmantur a cancela pa 
lunanan di zomer. Pa locual ta e cantidad 
di pasahero den comparacion cu aña pasa 
ta significa un aumento di 8.1%. 

No solamente e cantidad di pasaheronan di 
barco a conoce un aumento, pero tambe e 
cantidad di barconan cu a yega haf di 7\ruba 
a aumenta, segun Tromp ta splica. 

Na 2015 a ricibi 296 barco crucero, y na 
final di 2016 por bisa cu a ricibi 307 barco 
crucero. Sinembargo, e ta bisa na mesun 
momento cu e cantidad di barconan no ta 
bisa mucho, ya cu e barconan crucero cada 
bes ta bira mas grandi. Por ehempel den 
pasado tabatin mas barco pero e tamañonan 
tabata mas childto. Awendia e barconan ta 
birando mas grandi, treciendo na mesun 
momento mas reto pa APA. 


P’esey a pone riba e presu- 
puesto nobo di e compa- 
nia, pa haci trabounan di 
mantencion riba e canal 
cu ta usa pa e barconan 
drenta nos haf. Fuera 
di e trabounan di limp- 
iesa di e canal lo coba 
tambe na algun parti 
di e canal pa haci e 
area mas profundo pa 
por ricibi barconan 
di crucero di tamaño 
mas grandi compara 
cu algun aña atras. E 
ta nifica tambe cu e 
infrastructura di haf 
di Oranjestad lo ta 


prepara pa ricibi barco mas grandi cu ta 
ricibiendo na e momento aki. 

Tambe el a splica cu aworaki ta sintando 
na mesa cu ATA pa papia riba loke ta e 
servicionan cu kier brinda mas na e pasa- 
heronan crucero na momento cu nan yega 
Aruba cu mester ta uno optimal. “APA ta 
percura pa e infrastructura, pero tin mas cos 
cu mester ofrece na e turista na momento cu 
e pisa suela di Aruba. Esaki ta algo masha 
importante. 

Pues ta papia con taxistanan, operadornan 
di tour, restaurantnan, etc., ta anda cu e 
bishitantenan. Tambe e sorto di tour y 
calidad di tournan cu ta disponibel. Ta hopi 
aspecto mester tene cuenta cune. Mester 
pensa riba e cantidad maximo di turista 
cu nos por permiti pa asina duna un 
servicio optimal.” ^ 

Den cuadro di e ariba menciona, 

APA a tuma e decision cu no por 
trece cambio grandi den e infra- 
structura actual. Solamente ta 
haci e cambionan pa por ricibi 
barconan mas grandi. 

P. e. el a bisa, si antes por 
a pone 3 pa 4 barco di 3 mil 
pasahero, si awo pone 2 barco di 
5 mil ya caba tin 10 mil pasahero. 

Y si pone tres barco di 4 mil, e ta 
bira 12 mil pasahero, cual lo trece 
un congestion pisa. 


yega na un consensus riba loke lo por per- 
miti maximalmente riba un solo dia. 

Den 2016, el a bisa cu a enfoca hunto cu 
ATA, riba bishitanan na conferencianan y 
na oficina di lineanan crucero, pa cual APA 
ta hopi satisfecho. 

“Trahando hunto, a duna su exito pa loke 
ta 2016. Si mira loke ta premira pa 2017, 
esaki lo ta un exito total cu un record di 
bishitante, riba 700 mil pasahero”, Tromp 
a indica. 

E1 a agrega cu e cifra menciona por ta un 
tiki menos si bin cancelacion na ultimo ora 
pero otro banda e por hasta surpasa e pro- 
nostico menciona. E cifranan ta basa riba 
reservacionnan cu e lineanan crucero a haci 
caba caba via agencianan. 

Tambe por nota cu awendia no por papia di 
“low season” sino “slow season” den mundo 
crucero. Esaki pasobra den tur luna tin mas 
cu 10 barco ta bishitando e isla. 

Apesar cu Aruba ta popular bou di turismo 
crucero, Tromp y 7\PA ta di opinion cu 
den forma continuo mester analisa e 
desaroyo y hopi importante keda 
enfoca riba e gusto di turistanan 
crucero. 

“Ta importante como pais, 
analisa bo posicion y unda 
cu lo kier yega den e 
proximo 2 pa 3 aña. A 
base di esaki ta pone 
un vision y traha den e 
direccion aki”, Director 
Financiero di 7\PA a duna di 
conoce. 

Parlamentario mr. Xiomara Maduro: 

Aruba mester wordo goberna y 
representa dignamente 



SIMAN pasa Gobernador Alfonso Boek- 
houdt a tuma su funcion oñcialmente y a 
presenta su mes na comunidad Arubano 
durante un recepcion ofreci na ocacion di 
Aña Nobo. Remarcabel ta cu pa e recepcion 
ald full Gabinete Eman y mayoria Parlamen- 
tario di AVP tabata ausente. 

E motibo ta conoci, Prome Minister Eman 
ta busca tur manera pa mustra su disgusto 
pa nombramento di e Gobernador nobo pa 
nos pais. 

Di acuerdo cu Xiomara Ruiz Maduro, MEP 
ta condena e actuacion infantil ald di Prome 
Minister Eman, pasobra como Prome Minis- 
ter di Aruba, Mike Eman y su bende mester 
cumpli cu nan tarea di representa Gobierno 
y Parlamento dignamente na ocacion di un 
recepcion asina. 

Tur cu ta sigi e mal ehempel di Minister 
Eman faltando respet cu nan ausencia, 
mester corda cu nan ta faya di representa 
Aruba dignamente. 

EMAN A FAYA 

Eor di 2014 Prome Minister Eman ta po- 


niendo e cara di nos pais na berguensa. 
Prome cu su welga di hamber y awor cu 
tur e comportacion baho y infantil rond 
di e nombramento di Gobernador. Prome 
Minister Eman tabata sa di antemano cu 
Hulanda no a aproba e personanan cu el a 
sugeri p’e funcion y a indica di tempran cu 
lo nombra otro persona. 

Pero ta bisto cu Mike Eman kier a purba 
haci aya locual e ta haci aki, esta core p’e 
problema of locual no ta den su straatje dor 
di bay subi palo di luz, verf den bario of bay 
piki sushi cu Serlimar pa wak si e por haya 
su kier, ma Eman a faya. 

Ni cuanto el a sapatia y ni cuanto campaña 
sushi el a hiba pa desacredita e candidato 
nobo, e no a logra, segun Xiomara Ruiz 
Maduro. 

LAGA laER Y BEIS NA CAS 

Prome Minister Eman y su bende mester 
compronde cu nan tin un funcion como 
Prome Minister y Ministernan di e pais aki 
pa cual nan mester cumpli cune y e cumpli- 
mento aki no ta condiciona na beis of kier. 
Si bo ta Prome Minister, bo mester actua y 


atene bo mes como tal. Cos di beis of infantil 
mester wordo laga na cas. 

Locual cu Prome Minister Eman y su bende 
a demostra na Parlamento y n’e recepcion 
di Gobernador ta gewoon un infantilismo 
sin precedencia cu mester wordo condena 
pa pueblo di Aruba den su totalidad. 

GOBERNA Y REPRESENTA ARUBA 
DIGNAMENTE 

Nos pais mester wordo goberna y representa 
dignamente. Na man di Gabinete Eman, 
Aruba no ta wordo respeta ya cu Prome 
Minister Eman y su bende ta laga hopi mes 
di desea. 

Tanto cu Eman ta gaba cu e tin bon relacion 
cu Hulanda y hasta cu Cas Real, awe pueblo 
por wak e realidad, 

Eman su actuacion ta pone cara di Aruba 
na berguensa y ta pone nos den un spot na 
unda cu Aruba ta wordo ridiculisa. 

Pesey pueblo di Aruba, e aña electoral aki 
ban libra Aruba di Gabinete Eman y laga 
nos pais conoce atrobe un Gobierno cu por 
goberna y representa Aruba dignamente, 
Xiomara Ruiz Maduro a conclui. 

Accidente banda di ex Kooyman 
pa falta di duna preferencia 




DIADOMINGO anochi 6.45 pm riba e caminda 
di Avenida Milio Croes net dilanti ex Kooyman un 
Jeep Marck V-4997 mester a subi e caminda sin mira 
cu tabata bin un van Toyota A-62240 na su man 
robez cu tabata bay direccion di rotonde Banco di 
Caribe. 

Despues di a dal den otro e jeep a sigui bay dal e cura 
di cas den Avenida Milio Croes 10, basha esaki abou. 
Chofer di van Toyota tabata keha di hopi dolor na 
su pecho. Ambulance a bin y a trasporta e victima pa 
Hospital. Tur dos auto a keda totalloss. 

MEP su posicion tocante e 
nombramento di Gobernador ta 
firme: Locual cu Hulanda a haci 
no tabata bon. 

Sinembargo tur locual cu a pasa 
ta culpa y responsabilidad di 
Gabinete Mike Eman. Na prome 
lugar pasobra sr. Mike Eman a 
tarda pa manda candidato p’e 
funccion. 

Y despues cu su unico candi- 
dato, sr. Angel Bermudez, no 
tabata aceptable pa Hulanda, e 
no a manda ningun otro alter- 
nativa. 

Mike Eman a actua na forma 
masha iresponsabel cu algo asina 
importante, y mester carga e 
consecuencianan. Gobiernonan 
di MEP a logra nombra 3 Gober- 
nador, AVP no a logra nombra 


ningun Gobernador. 

Pues apesar cu MEP no ta 
aproba e forma di proceder di 
Hulanda, e culpa di tur locual a 
pasa ta di Gabinete Mike Eman. 

Ta tempo awor pa nos pone e 
confrontacion aki un banda y 
sigi padilanti. Nos pais tin re- 
tonan grandi pa enfrenta, nos 
pueblo no kier mira mas con- 
frontacion ni division. 

Nos pueblo kier union y tranki- 
lidad. 

Nos di MEP lo haci tur lo po- 
sibel pa brinda pueblo e union 
y trankilidad aki, segun lider di 
MEP Evelyn Wever-Groes. 


nan 


MEP presente 
na Corsou pa 
reunion Iripartiet 

Cu Parlamento di Corsou y Sint Maarten 


UN delegacion di Parlamenta- 
rionan di MEP a biaha pa Cor- 
sou den fin di siman pa atende 
reunionnan cu demas Parla- 
mentonan den Reino. Pa MEP 
a biaha srs. Ady Thijsen, Chris 
Romero y Guillfred Besaril. 
Ayera dialuna a reuni cu demas 
Parlamentonan di Corsou y Sint 
Maarten. Y for di 
awe diamars 
e Parlamen- 
tarionan di 
Hulanda lo 
uni n’e re- 
union- 


pa IPKO. 


Lo trata temanan di cooperacion 
mutuo entre otro riba tereno di 
famia y hobennan, enseñanza, 
salubridad. E situacion na Ven- 
ezuela tambe ta riba agenda. 
Riba insistencia di AVP lo trata 
e temanan controversial entre 
Gobiernonan di Aruba y Hulan- 
da, entre otro e nombramento 
di Gobernador na Aruba y e 
Geschillen- 


Accidente n'e cruzada Morgenster Primavera 



DIADOMINGO ano- 

chi 10 or riba e caminda 
di Morgester pa Primave- 
ra, un bromer MEA1027 
cu tabata bin direccion 
cruzada di Morgester, 
un auto Toyota Altezza 
A-37950 cu tabata riba e 
caminda Caya Elisabeth 
Clea Tromp a subi ca- 
minda. Pa ora el a mira e 
bromer, esaki a dal den e 
bumper y cay lastra abou. 
E motociclista a keda 
herida. Ambulance a bin 
a trata e victima n’e sitio 
y por a bay cas. 

Rudy Lampe di Partido 
ReD Democratico cu un 

Carta publico 
na Su Excelencia 
Gobernador di 
Aruba sr. Alfonso 


Boekhoudt 





#VozDiPuebloDenParlamento 

Eleccion 2017 

“DOR cu mi ta den exterior, ya cu mi ta Na prome luga mi palabra di felicitacion rapport ta contene recomendacionnan im- 
de facto persona non grata pa e Gobierno pa e nombramento y mi deseo di sabiduria portante pa mehora e gobernacion di Aruba 
actual, mi no por pidi un cita y mi ta tribi pa sa distingui entre bondad y maldad den y pa tal motibo e por spar Su Excelencia 
di skirbi e carta aki cu e confiansa cu den ehecucion di e funcion di mas halto di nos hopi tempo dor di lesa e rapportnan aki pa 
pasado Su Excelencia a dunami bon conseho pais”, asina Rudy Lampe a inicia. sa kico mester haci. 

ora mi tabata tin mester di guia. 

“E responsabilidad di Gobernador Mi ta recomenda pa Su Excelencia bishita 
tin di haber cu gobernacion y pa e website di Fundacion Gobernacion di 
sa kico mester haci tin dos rapport Galidad Aruba, kende a haci un tremendo 
excelente pa duna guia na Su Ex- trabao di pone hunto tur e rapportnan cu 
celencia. E prome ta e rapport di e por yuda pa combati corupcion na nivel 
Comision di Berdad cu tabata un gubernamental. 
iniciativa ciudadano respalda pa 

Gobierno di Aruba y e di dos ta e Y despues mi ta recomenda su Excelencia pa 
rapport di WODC riba initiativa pidi un cita cu e directiva di FCGA menciona 
di Gobierno di Reino. (srs. 7\rmand Hessels, Leo Maduro, Servito 

Thijsen) pa scucha nan conseho, ya cu Su 
E prome ta analisa e Gabinetenan Excelencia kier scucha loke ta biba den nos 
di sr. Henny Eman y e di dos ta comunidad. 
referi na e Gabinetenan di sr. 

Nelson Oduber, dos personahe Mi ta gradici Su Excelencia pa su atencion y 
menciona den su discurso den Par- mi ta desea Su famia paz y amor den 2017, 
lamento como lidernan ehemplar mescos cu nos ta desea pa tur famia na 
kendenan a comete fayonan grandi Aruba por tin un miho futuro”, di e forma 
na nivel di gobernacion. Tur dos aki Rudy Lampe ta termina su carta publico. 

Club Universal a brinda layer di 
careda cu drone na grandi y chikito 




RECIENTEMENTE 

fanaticonan di drone na 
Aruba, un grupo cu ta creci- 
endo mescos cu rond mun- 
do, tabatin oportunidad 
di conoce mas di e mundo 
aki y tambe competi cu un 
profesional. 

Tur a forma parti di un 
tayer cu Club Universal a 
ofrece. Pa e actividad aki 
a conta cu participacion di 
Vince Tonk, kende ta un 
hoben Arubiano residencia 
na Hulanda y cu ta ya caba 
un profesional den e disci- 
plina. 

E tereno di bala di e club 
deportivo y social na Pos 
Chikito a sirbi como un 
pista improvisa pa e apara- 
tonan aki bula bay y bin 
na velocidadnan masha 
halto. E evento a cautiva e 
atencion di mucha y hende 
grandi cu ta fascina pa e 
manera con e aparatonan 
aki ta core masha duro mes, 
tuma bocht skerpi, mientras 
e usuario ta duna tur ordo 
for di remote control. 

E actividad a inicia paden 
di sede di Club Universal 
caminda Tonk a duna un 
introduccion di su mes, e 
hobby aki, con e ta hinca 
den otro, Idco ta necesario 
y tambe kico ta e potencial 
pa Aruba por forma parti di 
e deporte ald cu ta actual- 
mente den crecemento. 
ESPN a caba di firma acu- 
erdo cu e liga Mericano y 
ta den negociacion cu esun 
Europeo, pa transmiti e 
competencianan cu ya caba 
ta halando atencion di hopi 
hende rond mundo. 

Sin duda algun tur partici- 
pante di e tayer di careda 
di drone a disfruta enorme- 
mente di e experiencia aki. 
Directiva di Club Universal 
ta gradici primeramente 
Vince Tonk pa su contri- 
bucion, pero tambe na un 
y tur cu a haci e actividad 
aki posibel. 

Servicio pa 
Comunidad 


IjjiAls'VfrMamta 


Emergencia 


Brandweer.911 

Polis.100 

Polis Oranjestad.102 

Polis San Nioolas.104 

Polis Santa Cruz.106 

Polis Shaba.107 

Polis Tipline.11141 

Ambulanoe San Nioolas. 584-5050 

Ambulanoe Sasaki. 582-5573 

Ambulanoe Wayaoa. 582-1234 

Hospital. 527-4000 

Centro Medioo San Nioolas . 524-8833 
SVB (AC-Ziekmelding). 527-2782 


Botica na Warda 


Pabou di Brug: 

- N.V. 

Pariba di Brug: 

- N.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digioel.145 

WEB Storingdienst. 525-4600 

Reina Beathx Intl Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Glive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundaoion Respeta Mi. 582-4433 

Fundaoion Guia Mi. 587-1677 

Muhe den Difioultad. 583-5400 

Telefon pa Hubentud.131 

Centro Kibrahaoha. 588-3131 

Stiohting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Fundacion Pa Nos Muchanan.. 583-4247 

Introduccion di prosperidad comparti a drenta na vigor caba 

19.500 pensionado fin di aña a haya 
nan aumento di 2,3% manera anuncia 


hopi prometedor pa 2017 cu reapertura di e re- 
fineria y un cantidad di pasonan caminda Gobierno 
ta bay percura pa no unicamente e crecemento 
economico ta uno sumamente importante pa henter 
e isla, pero cu lo yega tambe den cada hogar y pa 
cada famia na Aruba”, ta locual Prome Minister 
Eman a duna di conoce. 


Algun luna pasa gobierno di Aru- 
ba a anuncia e cinco punto cu lo 
drenta na vigor e aña aki manera 
aumento di e schoolldnderenties- 
lag, aumento di bijslag, rebaho di 
coriente, reduccion di gastonan di 
studielening y e rebaho te na dies 
florin pa esnan di menos recurso 
pa recogemento di sushi. 

“Awe, combersando cu e director 
di SVb mi a wordo notifica cu na 
final di december a implemente 
e aumento di 2,3% di pensioen 
di nos grandinan y tambe e au- 
mento di 2,3% di e pensioen di 
viudo/viudanan y huerfanonan na 
Aruba”, Prome Minister a bisa. 
Eman ta contento di por an- 
uncia cu e prome di e pun- 
tonan di prosperidad com- 
parti a drenta na vigor caba. 

“Awe nos por mira riba un futuro 


PROSPERIDAD comparti cu Gobierno a anun- 
cia algun luna pasa, ya caba ta hayando su forma. 
Dia 29 di december 19.500 pensionado a cobra e 
aumento di 2,3% riba nan pensioen di AOVy 2 mil 
famia a cobra e aumento riba na pension di viudo 
y huerfano. Prome Minister Eman ta feliz di por 
anuncia cu loke a wordo anuncia uno pa uno ta 
wordo ehecuta. 



Relaciona cu entiero di Lionel Caphles 

Medidanan a wordo tuma pa siguridad di trafico 


WILLEMSTAD - Relaciona cu entiero di Lionel 
Capriles cual a tuma luga ayera, dialuna 9 di januari 
2017, na e adres Schout bij Nacht Doormanweg 
71, Polis lo tuma e siguiente medidanan di trafico 
y siguridad. 

For di lO’or di mainta no a permiti trafico subi riba 
Schout bij Nacht Doormanweg, cuminsando for di 
Snipweg, biniendo for di direccion di Biesheuvel 
y Corriweg. 

Trafico riba Snipweg biniendo for di direccion di 
Biesheuvel a keda desvia a traves di Alablancaweg 
- Cas Coraweg of Boebiweg - Kolibriweg y bini bek 
riba Schout bij Nacht Doormanweg. 


Trafico biniendo for di direccion di Corriweg a 
keda desvia pa Boebiweg - Kolibriweg of Alablan- 
caweg for di lO’or di mainta no a permiti trafico 
for di Schout bij Nacht Doormanweg na altura di 
Kolibriweg. 

E trafico a keda desvia dor di Kolibriweg Chuchu- 
biweg y consecuentemente Corriweg for di 4’or 
di atardi no ta permiti trafico riba Berg Altena na 
altura di e santana Hudiu. 

Trafico biniendo for di Plaza Horacio Hoyer ta 
keda desvia den Kaya Gerardina y Gutierrez. 
Trafico biniendo for di direccion di Saliña a keda 
desvia via di Arnhemstraat - Oranjestraat. 

DIAHUEBS dia 5 di januari ultimo, miembronan di Brazil Tae- 
lewondo Stichting a reuni hunto cu mayornan tocante di e programa di 
actividad 2017. Mesun anochi a tuma varios decision riba e fechanan 
di car wash y BBQ pa recauda fondo pa tur e biahenan. 

Judith Nassy y su team ta cla p’e prome BBQ dia 5 di maart. 

Despues di Korea ta bay focus riba e Costa Rica Open cu ta un G1 y 
e Presidents Cup cu ta un G2. Locual no ta conoci ainda ta Id dia ta 
bay tin e Pan American, Brazil Taekwondo tin dos atleta cu a clasifica 
p’esaki caba kendenan ta Rasheed Lowe y Záhyon Klabér. 

Mirando cu no tin claridad ainda riba tur e fechanan di campeonato, ta 
haci cu Brazil Taekwondo no por tin su plan di campeonato cla ainda. 

Henk Meijer a manda un mail unda cu el a duna su splicacion y co- 
mentario pakico Rasheed Lowe, Jourdé Klabér y Aaron Jacobs mester 
bay Korea. 

Tur presente a vota pro p’asina e team di Brazil Taekwondo logra 
sera 6 atleta, hunto cu Aaron Jacobs como coach. 

Best of the Best a wordo hala pa dia 11 di november, mirando cu tin un 
grupo di Koreano cu ta preparando pa bin Aruba pa Best of the Best. 
Carlos Hernandez for di Venezuela di www.mundotaekwondo.com ta 
interesa pa bin Aruba pa asina sigui promove e Taekwondo di Aruba 
y tambe pa duna un clinica di Poomsea. 

Danica Delamore a trece un bon punto pa dilanti pa sigui cu e benta 
di calender pa caba cu e ultimo 500 cu a resta. 

pu|Cruz- Curailftfulia 
a iéneliii desayjino 
^Aña Nabo^^ nos 

gran^nciñ 


Tumisui niiiTtó * , 




DIABIENA 6 di january ultimo, MVC Eagle hunto cu Cruz 
Cora Aruba a tene un desayuno special di Aña Nobo pa 40 di nos 
grandinan. 

E invitadonan special p’e evento aki tabata procedente for di dife- 
rente cas di cuido rond di Aruba. De Palm Tours tabata encarga pa 
transporta nos grandinan durante e dia, kendenan a ser busca for 
di e edificio di Cruz Cora na Dakota p’asina nan por a dusfruta y 
habri aña di un manera positivo. 

Pa Amsterdam Manor Beach Resort ta un honor di por inverti den 
e calidad di bida di nos grandinan y huntu cu Cruz Cora vVuba a 
haci esaki posibel un biaha mas, pa di dos aña consecutivo. 

E aña aki Amsterdam Manor ta sinti e actividad aki un tiki mas di 
serca di nan curason, dor cu nan Mananging Director, Jurgen van 
Schaijk, awor ta forma parti di board di Cruz Cora Aruba for di dia 
3 di januari di 2017. 

E aña aki tambe ta uno grandi pa Cruz Cora Aruba cu for di mo- 
mento cu nan a ser funda na 1957 y te cu awor, ta cumpli 60 aña 
ofreciendo nan servicio incansabel n’e comunidad di Aruba. 

Un motivo cu sigur merece un reconocemento special pa nan con- 
stancia y dedicacion den diferente area cu nan ta atende den nos 
comunidad y cu Amsterdam Manor Beach Resort y MVC Eagle 
Hotel ta desea di por apoya pa hopi aña mas den futuro. 

BM| DIA YEN Dl ALEGRIA! 

-'Sl^irbi pa: Ruthy "Lady Ruth" Vrieswijk-Sergen 



Y asina e dianan ta gatiando, canando of coriendo. Dianan a cum- 
insa normalisa y ya no ta tende tiramento di Idapchi mas. A reanuda 
trabao y ta anticipa awo e fin di siman, pasobra a cuminsa cu e 
celebracionnan di Carnaval. 

E prome actividad cu tabata e “fakkel optocht” a bolbe laga sinti- 
mentonan mixto atras. Hopi ta fiesta bay off y show of ki nan tin 
aden den nan swingnan rib’e dushi ritmo di e bandanan musical. Tin 
algun cu atrobe of pa di prome biaha lo a perde nan strea di nort. 
Nos ta spera cu tur a yega nan cas bon. Den corant lo lesa kico tur 
por a bay miho. 

Nos a wak un crenchi di e “fakkel optocht” na television. Ya ta añanan 
cu nos no ta bay wak e paradanan di Carnaval, pa motibo cu wak e 
na television ta mucho mas confortabel. 

Tin biaha cu algun bishita, ta sinta combersa, dal un drink y tira 
bista de ves en cuando rib’e pantaya. Otro actividad hopi gusta cu 
a wordo reanuda ta e weganan di Bingo den Seaport. 

O, mi no tabata sa cu tin asina hopi auto riba Aruba! Hopi, pero 
hopi hende ta gusta bay e weganan di Bingo, principalmente ora tin 
premionan diki gordo. 

Nos a sigui dal rondje tras rondje riba tur e parkinglotnan di Sea- 
port Marketplace, pa a busca un luga pa a para e auto. Porfin nos 
a logra di haya un luga p’asina por a yega toch no mucho laat na e 
anochi di e presentacion y bautismo di e buki “Cicatriz di mirada” 
di e Poeta 7\ngelle Stamper. 

Programa pa a tuma luga dos dia prome, pero posponi pa motibo 
di awacero. Uffff! Ora nos a yega na e sitio, ya caba Angelle tabata 
declamando su bunita poemanan cu a impacta e curason di esnan 
presente. Angelle a declama tambe na Ingles y Hulandes. 

Tawata un anochi hopi bunita. Lady Ruth ta gusta poema y como 
un Poeta su mes, ta sinti e profundidad den cada poema declama 
pa Angelle. A topa cu algun otro Poeta y escritor, e. o. cu Rosabelle 
Illis, Ramon Todd Dandare y Reginald de Palm. 

Despues di cada set di poema declama pa Angelle, tabatin algun 
minuut di pausa, cu un bunita potret rib’e pantaya, estilo power 
point, of un crenchi di musica crioyo. 

Y ta cu musica di dande a clausura e anochi poetico bunita ald, un 
grabacion di un grupo hopi stima pa Angelle. Su deseo pa e grupo 
presenta en bibo, pero un di e integrantenan a fayece. 

Por a cumpra e buki “Cicatriz di mirada” y hanja un firma y of 
dedicacion di su autor skirbi y firma den dj’e, e ora ey mes. Nos por 
a saluda e bunita mama y wela di Angelle y a desea Angelle exito cu 
su bunita obra di poesia den su buld “Cicatriz di mirada”. 

Nos a keda un rato combersa cu algun di esnan presente, desea otro 
ketobay un bon aña nobo, ya cu nos ta ainda den e prome siman- 
nan di e aña 2017. Contento di a topa un rato cu Lupita Gil, e ex 
director di Unoca y tambe cu Rosabelle Illis. Rosabelle tambe ta un 
di e Poetanan cu ta declama fo’i su cabes, mescos cu Angelle y Lady 
Ruth ta admira esaki! 

Lady Ruth no ta asina jong mas, pues tin cu recita for di papel su 
dilanti, mescos cu algun otro Poetanan grandi di edad mas. Otro 
estilonan di poema awendia, “spoken words” crea na e momen- 
tonan ey tambe ta hunga un rol awendia y si bo ta bon den fantasia 
y creatividad esaki ta bay hopi vlot y natural. Petje af! Lectornan, 
corda “save the date” for di awe caba, e dia di 24 di mei 2017 pa 
e “One woman show” di Lady Ruth, en conexion cu su 44 aña 
den farandula! Mientras tanto sigui disfruta bo dianan tur dia yen 
di alegria! Te otro siman, Dios medianate, cu otro relato: 

“Bon dia yen di alegria”! 

Partido AVP ta despidi di un di su baluartenan. 



BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 9 Jan, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.32 

1.34 


1.36 

Zwitserse frank 
(perlOO) 

CHF 

174.46 

175.18 


175.98 

Pond sterling 

GBP 

2.09 

2.14 


2.20 

Japanse yen 
(perl 0.000) 

JPY 

151.31 

152.69 


154.23 

EURO 

(perlOO) 

EUR 

185.60 

187.30 


189.18 

Deense kroon 
(perlOO) 

DKK 

24.20 

24.92 


25.72 

Noorse kroon 
(perlOO) 

NOK 

19.75 

20.47 


21.27 

Zweedse kroon 
(perlOO) 

SEK 

18.58 

19.30 


20.10 



PARTIDO AVP un bes mas ta tuma despedida 
di un di su baluartenan. Un di su hendenan cu ta- 
bata parti di e fundeshi di nos Status Aparte. Awe 
partido AVP, hunto cu famia, amigo y conocinan 
ta hiba Joaquin Vries na su ultimo luga di sosiego. 
Esaki despues di un bida bon biba cu su casa y 
yiunan. 

Tabata den añanan 80 cu Joaquin Vries a subi lista 
di partido AVP pa prome bes durante un periodo 
Aruba tabata pasando den momentonan dificil 
mientras e isla tabata para na vispera di su Status 
Aparte, un anhelo grandi despues di un lucha cu a 
wordo hiba pa hopi aña y a culmina dia prome di 
januari 1986. Joaquin tabata un trahado balente. 

Pa 32 aña largo el a traha na DOW y tabata activo 
den sindicato GABA cu el a lidera pa un temporada. 
Na su partido A VP el a keda fiel te na final. Partido 
AVP ta desea su famiay amistadnan hopi forsa den e 
dianan aki. Corda semper cu boso casa, tata y amigo 
tabata un homber corecto, un hende humilde cu un 
curason grandi pa su isla y su hendenan. 

Sosega na paz Joaquin. Cana bo ultimo caminda cu 
pasonan firme pa yega e final unda nos Creador lo 
topa cu bo y hibabo na bo ultimo luga di sosiego. 

Xpresa bo mes 

Dushi Band a participa den paradanan 
sin nos consentimento 

Skirbi pa: Hilyann Croes 


PA medio di e comunicado aki, na 
prome luga den nomber di Hilyann 
Croes y Natusha Croes, nos ta desea 
Aruba un bon aña y un dushi tempo- 
rada di Carnaval. 

Tumando nota den medionan di comu- 
nicacion nos kier a tuma e oportunidad 
pa aclaria cierto cosnan cu ultimamente 
nan ta papia den e comunidad musical 
di Aruba. 

Nos como yiunan di Hildward Croes 
no tabata prepara pa e fayecimento di 
nos tata. 

Dos siman despues di e fayecimento 
di Papi, cu hopi dolor ainda, sin por a 
verwerk cu nos tata no t’ey mas, nos a 
haya sa, cu Dushi Band lo participa den 
Carnaval 2015. 

Apesar cu nunca e situacion no a ser 
treci na nos atencion, ni a ser puntra 
con nos ta sinti erover, cu hopi respet 
nos a acerca esnan entusiasma pa bay 
den Carnaval, maske cu nos tata tabatin 
apenas 2 siman morto, suplicando nan 
cu nos ta desea pa por warda un poco 
prome cu Dushi Band sali un bes mas 
riba caya, na honor di Papi, como cu 
emocionalmente nos no tabata cla pa 
enfrenta e realidad cu Papi no ta bay ta 
riba e trailer di Dushi Band mas. 
Tambe a suplica cu nos no tabata de- 
sea pa trabao cu “hlood, SWeot, ond 
tenrs ” cu Papi a hinca aden, lo cay den 
posesion di cualkier persona cu no tin 
enlace emocional y familiar cu nos tata. 

Considerando cu Papi tabata e organo 
primordial di Dushi Band, alabes cu e 
semper a lucha pa e producto cu e brin- 
da Aruba ta uno di caliber, nos tabata 
di opinion cu e lo tuma un poco tempo 
prome cu tur hende lo ta, tanto emo- 
cionalmente como profesionalmente, 
prepara pa continua cu e legacia di Papi. 
Nos a keda sigura cu esald no lo ta e 
caso. 

Pues, nos a subi avion pa continua cu 
nos estudio den exterior cu un curason 
calmo, keriendo cu e legacia di Papi ta 
bon proteha. E baño di awa frieu pa 


nos tabata ora cu nos a decubri cu nos 
peticion, tur cu bon intencion, nan no 
a tuma den consideracion. 

Pues, pa nos, di prome instante caba a 
sinti, cu nos no a keda totalmente treci 
na altura, ni inclui den e decisionnan 
envolvi cu e manera cu Dushi Band 
a keda instala den un manera asina 
abrupto, p’asina Dushi Carnival Group 
por continua cu nan participacion den 
Carnaval, apesar cu nos boluntad tabata 
pa warda. 

Na aña 2016, atrobe, sin avisa nos, 
Dushi Band a bolbe presenta den 
paradanan. 

Como cu recientemente varios hende 
a acerca nos cu preguntanan tocante 
Dushi Band, nos Ider a tuma e tempo 
pa informa e comunidad di Aruba, es- 
pecialmente e elenco musical di Dushi 
Band, cu nos tampoco a keda informa 
ni involucra den e decisionnan relata cu 
Dushi Band desde cu nos tata a fayece. 

Pa e motibo aki nos kier aclaria cu ob- 
viamente bao di ningun circunstancia 
a bin dilanti di nos banda cu nos lo ta 
cobrando pa haci uzo di e nomber di 
Dushi Band, nos ta haya esald e cos di 
mas absurdo cu nan por a laga sa di nos 
y mas ainda sin cu nos sa algo di esaki. 
Nos tin un amor y aprecio hopi grandi 
pa tur e integrantenan cu hunto cu Papi 
a forma Dushi Band, y ta gradici boso 
inmensamente pa e bon trato cu semper 
boso a duna Papi, alabes pa e trabao cu 
boso a haci riba caminda, manteniendo 
e nomber di Dushi Band na laira pa mas 
cu 25 aña caba. No tin ningun hende 
mas cu nos, cu lo kier a mira Dushi 
Band y e legacia di Papi sigui briya na 
un manera digno y apropia. 

Nos ta spera cu na su debido tempo, 
Dushi Band lo t’ey bek pa brinda Aruba 
cu e amor y positivismo cu Dushi Band 
semper a sa di brinda, na honor di nos 
Papi, Hildward Croes. 

Nos kier lae’e te aki pa 
awo, Masna Danki. 


Coleganan di Servicie 
Veterinario ta dispidi 

di Edwaré Banfield 



COLEGANAN di Servicio Veterinario (Vet- 
erinaire Dienst) a ricibi e noticia inespera y hopi 
tristo cu nan colega hopi aprecia Edward Ban- 
field a fayece riba 5 di januari, 2017. Edward, 
cariñosamente yama Eddy, a fayece inespera- 
damente un rato despues di a yega CAS for di 
su trabou. 

Eddy a nace riba 13 di november 195 8 y a drenta 
servicio na 1988 riba dierendag cu ta 4 di octo- 
ber 1988. Prome cu e la drenta servicio di Go- 
bierno oficialmente Eddy a cuminsa labora part 
time na Servicio Veterinario como un soyado di 
bestia y ayudante den shelter. Eddy semper a 
resalta DEN SU TRABOU. Prome cu a fayece 
Eddy tabata ocupa e funcion di onderopzichter 
Iste klasse. . 

Eddy tabata bon conoci den comunidad como 
un hungado di baseball sumamente talentoso 
CU AMOR PA E WEGA. Eddy a cuminsa hunga 
cu e ekipo di Heineken, despues cu Budweiser cu 
a bira Guiness Rangers y cu despues a bira Goca 
Cola Rangers. Eddy a hunga den e posicion di 
shortstop cu otro hungado famoso di baseball 
manera Alvin Albus (d.f.m.), Jessy Beukeboom, 
Rock Angela y Wilfrido Thiel. 

Eddy tin e record pa mas cu 20 aña di mas 
homerun conecta den un campeonato cu ta 12 
homerun RIBA veld grandi. Te na su fayecimen- 
to ainda Eddy ta mantene e record aki den veld 
grandi. Eddy tabata conoci como un shortstop 
briyante y tabata sumamente dedica y a hunga 
e deporte cu gran pasion. 

Servicio Veterinario ta bisa ayo na un gran co- 
lega, semper alegre y cu sa deleita su coleganan 
cu su Calypso ora di celebracion. Eddy ta laga 
memoria masha bunita atras y su coleganan lo 
sinti su falta masha hopi mes. 

Coleganan di Servicio Veterinario kier expresa 
nan profundo condolencia na casa, yiu y famia 
di Eddy y ta desea nan hopi forsa den e dianan 
hopi dificil aki. 

Cu Eddy sosega na paz. 

^ Cumana 76 

Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


"Dios ta amor... y amor ta Dios, 
maske mi no ta na e mundo aki, 
tur dia lo mi ta banda 
di boso Curazon, 

mi por stens di loke Señor ta hasi" 

Salmo 33 

Cu hopi tristesa nos ta anuncia fayecimento di: 



Estanislao Dirksz 

Mihor conoci como "Esy" 

Ex trahador di D.O.W. 


*27-06-1938- 
Na nomber di su: 


105-01-2017 


Esposa: 
Yiu(nan): 


Nieto(nan): 

Rumannan: 


Swa y cuñanan: 


Sobella Dirksz-Roos 
Jamila Dirksz 

Linda y Ronny Zijlstra y famia 
Elvis Arends y Jacky Maduro y famia 
Rashid, Rongerick y Agmyr 
tlgidio Dirkszy famia 
tNicolas Dirksz y famia 
Riginita Dirksz 
Robby Roosy famia 
tJaime Roosy famia 
Maritza Roosy famia 
tDarinda roos 
Milagros Roosy yiu 
Michael Roosyfamia 
Sandra y Stanley Arends y famia 
Madeline de Hasseth y famia 
Sarina y Justo Lopez y famia 
Alex Roosy famia 
Rudy Roos y famia 
Nelson Roosy famia 
Genoveva Yfamia 

Comer: Candy Croes, Ada y Roland Croes 
Bisiñanan: Ale Croes y Martina Tromp, 

Franklin Ranese 


Amiganan di cas: 

Beatrix Ridderstap y JonkyTromp y famia 
Ingrid Jacobs y Bito de Lange y famia 
Imelda y Juchi Maduro 
Elsie Garcia 
Sobrinoy sobrinanan 
Ex-coleganan y amigonan di D.O.W. 


Demas famia: Dirksz, Roos, Croes, Oduber, Kock, 
Maduro, Arends, Zijlstra, Lesire, Lopez, Arendsz, de 
Hasseth, Lewis^Tromp, Oehlers, Wever, Geerman 


Ta invita pa acto di entiero cu lo tuma lugar na 
Aurora Funeral Home diaranson 11 di januari 2017 
di 2'or pa 4'or di atardi. Despues lo sali pa Santana 
Centraal na Sabana Basora. 


Nochi di condolencia: Aurora Funeral Home, 
diamars 10 di januari 2017 di 7'or pa 9'or di anochi. 

Disculpa nos si den nos tristesa nos por a lubida 
algun famia y conocirnan. 



Cumana 76 
Oranjestad.Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Den mi descansio bo a dunami forza pa sigui. Ora mi a 
descurasha bo a dunami sperana y ora mi tabata tin 
miedo, bo a dunami Paz y guiami pa un lugar bunita. 
Cu hopi tristeza y dolor na nos curazon, nos ta participa 
fayecimento Cristianamente di mi casa, mi mama, nos 
wela mi suegra, nos ruman y manera un mama pa nos y 
nostnta stima: 



Sra. Juliana S. Kelly-Tromp 

Mihor conoci como" Chichi" 
*31-12-1938-t06-01-2017 


Na nomber du su 
Casa stima: 

Yuinn stima: 


Julian( Joel) Kelly 

Enrique & Ybette Kelly-Cardenas 

tOvito Kelly 

Lynette & Sintia Kelly 

Andres Roa-Cardenas 


Nietanan: 

Manera Nieto: 

Mayornan Stima: 

tMicheal & tLeonida Tromp-Semeleer 
Rumanan: Eufrasia & Rolando Tromp-Tromp 

Rafaela & Dony Geerman—^Tromp 
tCarlos, tJacobo, tMaria, tCasilda, 
tFransisco(Fanchi), 

tPanfilio (Fanfi), tLourdes (Lulu)Tromp 
Sobrino(a)nan: 

Flrentino & Mireya Kelly-Geerman y yuinan (Flulanda) 
Elvis Kelly, Nereida Kelly y yuinan, 

Criselda & Ruben Pinto-Kelly y yuinan, Gregory Kelly, 
Candido (Candy) y Jourene Tromp-v/d Biezen y yuinan. 
Dionisio (Donichi( Geerman y yuinan, Milton, Gisela, 
Marisela Geerman. 

Swa & Cuñanan; 

tDominico & Rosa Kelly-Jacobs y yuinan 
tGraciela & tAtanacio Semeleer-Kelly y yuinan 
Ihanan; Lilian v/d Biezen, Marisela Geerman 
Exswa; GoyKelly 
Primanan stima: 

sra.vda Barbara Conradus-Kelly, Maria Kelly, Filomena 
Kelly, sra.vda Cecilia Semeleer-Figaroa. 


Demas famianan: Kelly,Tromp, Semeleer, Geerman, 
Figaroa, v/d Biezen, Cardenas, Pourier, Pimto, Focking, 
Belhache, Roa, Loopstok, Erasmus, Croes, Fuente, 

Victoria, Thielman, Jansen, Sprock, Maya, Trimon, Gil, Giel, 
Wolf, Conradu,TFIiel, Perez, Franco, Flanegin, de Windt 
(Curacao) 


Ta invita tur famianan y conocirnan pa asisiti na e acto di 
entiero di nos defunto stima Juliana cual lo tuma lugar 
diasabra 14 januari 2017 for di 2'or pa 4'or di atardi na 
misa Sta. Anna na Noord, después pa santana Catholico 
na Noord. 


Adres pa condolencia: Aurora Funeral Flome, diabierna 
13 januari 2017 for di 7'or pa 9'or di anochi. 

Lo bai tin un box disponible pa misa Sta. Anna. Después 
di entiero nos no ta ricibi visita di condolencia na cas. 


Cu nos defunto stima Juliana (Chichi) sosega na paz. 


'putt&uii *f¥omeJ& ^ne4H^to>uf 

Cumana #44 ^ Tel: 586-4444 / 733-2906 

E; royalfuneralhome@hotmail.com / 593-0857 / 731-5847 

Renald lo kier brasa boso duro y murmura den cada 
un boso horea:"Celebra mi bida"(Curashi - OJB, 
2002 ). 

Cu inmenso tristesa na nos curason, pero conforme 
cu boluntad di Dios, nos ta participa fayecimento di 
nos Esposo,Tata, Welo, Bisawelo, Ruman,Tio stima: 


Sr. Renald Arends 

"Rene" 

29-03-1930-08-10-2017 

Na nomber di 

Esposa: Carla Arends - de Cuba 
Yiunan: Gisela & Clifton Hollander - Arends 
Quetica Arends 
Contran Arends 

Nietonan: Melissa & Ricardo Roubicek- Hollander 
Kristine Hollander 

Andreina & Nathan Ponson - van Romondt 
Jolaine van Romondt & Donovan LimApo 
Talitha van Romondt 
Clifton-John Hollander 
Bisanietonan: Vega, Brandon & Aliya 

Ruman: Walter & Edna Arends y famia 

Cuñanan: Bebe de Cuba - Arends 

Lilia de Cuba 

Sobrino y sobrinanan, primo y primanan, ihanan 
Su bon bisiñanan: Marieta Wanapa & famia 
Evelina Holman &famia 

Diahuebs 12 di januari 2017 for di 2 or pa 4 or di 
atardi ta ricibi condolencia na Royal Funeral Home. Pa 
4 or di atardi ta sali pa Santana Catolico na Caya 
Ernesto Petronia na Playa. 

Despues di entiero, lamentablemente, nos no por 
ricibi bishita di condolencia na cas. 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu honda pena, 

pero conforme cu boluntad di Dios 
nos ta anuncia fayecimento di: 



Rufo Abelino Odor 

^29-11-1935 - t08-01-2017 
Acto di entiero lo wordo anuncia despues. 

Cumana #44 ^ Tel; 586*4444 / 733-2906 

E; royalfuneralhome<5)hotmail.com / 593-0857 / 731-5847 


A bay drumi dushi den brasa di Señor nos: 
Mama, Suegra, Oma, Bisa wela, Ruman,Tanta, 
Madrina 


"AURA CATALINA 
VINGAL-CROES" 

Vuida di Maiky Vingal 
* 27 september 1928 
-107 januari 2017 


Suyiunan: Carol y Francis Arends 

Astrid y Jimmy Hollander 
Giselle y Archie Jansen 
Marieta y Aquiles Leon 

Manera yiu: EmmyHudson 

Nietonan: 

Michael y Marcela Arends-Borregales y famia 
Kimberly y Ricky Vijsma-Arends y famia 
Kevin y Xiomara Arends-Gomez y famia 
Yurika Hollander y Yamel Lionarons 
Ghislenne Jansen y Ferdinand Winterdal y famia 
Terick Jansen 

Tiana Leon y Stiven Melchor 
Yarina Leon 

Rumannan: tMilo Croes y famia 

tEddy Croes y famia 
tEttyHassel yfamia 
tMilda Croes yfamia 
Selsa Croes y famia 

Demas famia: Croes, Vingal, Arends, Hollander, 
Jansen, Leon, Lambrinos, Kock. 

Su ayudantenan, bisiñanan, amigo y amiganan, 
prima y primonan y demas conocirnan. 

Acto di entiero lo tuma lugar diaranson, 11 januari 
2017 pa 4or di atardi na Royal Funeral Home pa 
Santana Catolico na Caya Ernesto Petronia na playa. 

For di 2or di atardi e restonan mortal di "Aura" lo ta 
reposa na Royal Funeral Home. 

Despues di entiero nos no por risibi bishita di 
condolensia na kas. 



"The Voice of Jesus": 

Bonaventurado 
esnan cu ta 
kere sin mira 



GRADICIMENTO y INVITACION 

Pa medio di esaki famia kier a gradici tur esnan cu 
di un of otro manera a mustra nan atención y a 
duna nos sosten durante fayecimento y entierro di 
nos defunto stima: 




Teresa Dania-Dirksz 

Nos kier a gradici tur e persona nan cu a hasi 
yamada y cu a manda mensahe 
nan y cu a manda telegram. Nos ta gradici tur 
amigo y amiganan, conosirnan 
cu a demostra nan cariño durante y después di e 
enfermedad di nos mama. 

Un danki ta bai na Belinda Lopez y Lola Geerman y 
ayudante nan di Wilhelmina Kankerfonds. 

Alavez nos ta invita tur famia, bisiña, amigo y 
conosirnan 

pa tres santo sacrificio di misa cual ta tuma lugar: 
Dialuna 9 di Januari pa 6:30 di anochi na misa 
Inmaculata 

Concepcion na Santa Cruz. 

Diamars 10 di Januari pa 7:00 di anochi. 
Diaranson 11 di Januari pa 7:00 di anochi. 
Despues di misa tin resamento na cas. 

Boso presencia ta altamente aprecia. 


DEN bista di acontecimentonan reciente, 
nos kier bisa lo siguiente: Hesus ta un Dios 
di Amor, como tal nos tur ta su yiunan, 
maske ki nacionalidad y religion nos ta. 

E kier pa nos ta uni den un solo cura, y no 
den diferente cura, cual ta e otro religion- 
nan. 

Hesus a bin na mundo pa salba e humani- 
dad y a establece un Iglesia Universal cu ta 
e Iglesia Catolico Romano. 

Como bon wardado, Hesus ta busca esnan 
cu ta den e otro curanan trece nan bek den 
e cura berdadero cu ta e Iglesia den cual 
durante cada Santo Sacrificio di Misa, nos 
ta recorda cu E a entrega su bida pa nos sal- 
bacion y nos ta ricibi’E bou figura di Pan y 
Biña, e Santa Eucaristia. Hesus mes ta bisa, 
bonaventurado esnan cu ta kere sin mira. 
Nos como yiunan di Hesus y Mama Ma- 
ria ta kere sin tin di mira, no manera San 
Tomas cu mester a hinca su dedenan den 
e yaganan di Cristo pa e por kere. 

Monsignor Ellis, den feliz memoria, a kere 
cu Hesus y mama Maria ta aparece cerca 
Vidente Valerie y nos tabatin e honor di 
asisti na 3 Santo Sacrificio di Misa ofreci 
pa Monsignor Ellis. Obispo Seco nunca a 
yega riba e tereno di Koyari, ni pa haci un 
Santo Sacrificio di Misa. 

E1 a manda un comision di Pastoor cu un 
biaha so nos a wak riba e tereno di Koyari. 
Si boso ta stima Hesus y Mama Maria di 
berdad, nunca anto boso por papia malo 
di un hende. 

Pa bo ta un Pastoor, bo mester ta yama y lo 
bo ta un Pastoor di curason. Si a bin otro 
hende pa wak, mi ta kere cu a bin e persona 
robes, pasobra tin hopi hende jaloers riba 
nos isla, anto si Obispo Seco a busca e tipo 
di personanan aki pa investiga, lo e yega na 
e conclusion cu el a duna. 

Na Koyari tin oracion y Santo Rosario so, 
no tin Santo Sacrificio di Misa. Nos ta 
pertenece na e Iglesia Catolico Romano 
y nos Vidente ta manda tur hende pa bai 
Misa, confesa cerca un Pastoor, bay dilanti 
Santisimo, haci obra, bishita enfermo y 
tur enseñansanan cu nos ta haya, ense- 
ñansanan bibo pa nos bida cu no ta wordo 
duna na misa. 

Koyari ta habri pa tur hende cu ta stima 
Hesus y Mama Maria di curason. Bin 
boso mes, cu curason habri, pa asina boso 
mes por tuma boso propio conclusion, no 
manera otronan. Bendicion. 

Campaña Raspa y 
Gana di Pasco a saca 
nombernan ganado 

DESPUES cu a cuminsa cu e campaña riba 31 di october, a 
saca e nombernan ganado durante e sorteo di Merdia di Lotto. 

E weganan participante tabata Gold Rush, Bonus Jackpot y 
Ten Times the Money. 

Durante e campaña mester a pega un ticket no-ganado di Gold 
Rush cu un di Bonus Jackpot na otro of pega un di Gold Rush y 
un di Ten Times the Money na otro y deposita esakinan cerca 
un rebendedo. 


A saca tur e nombeman ganado 
durante sorteo di merdia na Teleamba: 

PROME PREMIO: 4 premio di 2,000 florin GASH 

1. Kimberly Croes - Gatiri 63-G 

2. Guliai Zhang- Isaacwagemakerstraat 5 

3. Leo Geerman - Opal 23 

4. Aurora Muñoz - Seroe Blanco 67-B 

SEGUNDO PREMIO: 3 premio di 500 florin CASH 

1. Rosie Palfit - Piedra Plat 61 -E 

2. Bosnie Harold - Savaneta 175-C 

3. Rosie Palfit - Piedra Plat 61-E 

TERCER PREMIO: 2 premio di 250 florin CASH 

1. Jolanda Kelly - Palm Beach 146 

2. Khenriek Luydens - Boegeorei 74 

Palabranan di pabien ta bay na tur e ganadonan di e campaña 
di Raspa y Gana. Por pasa na Oflcina principal di Lotto na 
Paardenbaaistraat 10, cu un ID valido, pa busca bo premio(nan). 



\ S.MAC.: Stichting Maneho di Aruba su Camaval | Weststraat 7 Unit 61 lnfosnnacanjba@gmail.conn 

\. 

- i 


Un salida exitoso di Girnaval 63 cu Parada di Flambou 


DIASABRA ultimo SMAC tabatin un salida hopi exitoso cu 
e prome parada cu t’e Parada di Flambeu. 

E prome parada di 2017 a habri cu un fiesta Carnavalesco cu 
mas di 7200 participante riba pia, parti riba 7 diferente grupo di 
Carnaval y un publico grandi riba ruta, cant’i caminda. 

Cu sendemento di Flambeu pa 8or di anochi, pa Minister Presi- 
dent Mike Eman conhuntamente cu sra. Shannon Henriquez, 
Presidente di SMAC, simbolicamente a inicia e Parada di Flam- 
beu. A logra saca e parade na tempo y den manera ordena. 

SMAC ta gradici e publico Camavalesco y tur esnan cu a participa 
pa un tremendo Parada di Flambeu den cual e comportacion 
tabata hopi bon. 

Mester menciona cu e parada a wordo habri cu musica di asam- 
beho di Quality Brassband, bailarin y tambe sr. Jairo Le Grand 
cu su roadpiece mahestuoso ganador di aña 2016. 

Por a nota cu varios grupo di Carnaval a subi caminda cu carosa 
y flota cu bailarin y reinanan tambe. Es mas, participantenan a 
haci lo maximo pa briya cu nan trahe pa Parada di Flamheu, 


lus y briyo no tabata haci falta riba e anochi ald y ta sigur cu a 
impresiona publico y bishitantenan di nos isla alabes. 

Presidente Shannon Henriquez, na nomber di SMAC kier a 
manda un danki special n’e team di boluntario di SMAC y tambe 
na KPA p’e sosten y e parti tan importante di orden publico. Or- 
ganisacion di e fiesta cultural mas grandi di Aruba ta rekeri hopi 
cooperacion entre diferente instancia y SMAC ta agradecido pa 
tur ayudo y sosten brinda di nan banda. 

E agenda di SMAC ta continua e fin di siman benidero cu Elec- 
cion di Prins y Pancho diasabra 14 di januari na Aruba Enter- 
tainment Center y cu Parada di Blaas diadomingo 15 di januari 
na San Nicolas. 

Pa cualkier informacion regardando inscripcion of participacion 
na cualkier di e eleccionnan of actividadnan por yama libremente 
na 583-1800 entre 3or pa 9or di anochi. 

Oficina di SMAC ta keda na Weststraat 7, Unit 6. 

Por ultimo un gradicimento na partneman di SMAC pa Carnaval 
63, cu ta Aruha Tourism Authority, Aruba Airport Authority, 
Aruha Airlines, L’oreal Paris, Romar Trading, Setary Hertz. 


Continua na pagina 25 > 

Gobernador Boekhoudt den su discurso di Aña Nobo 

A bolbe haci apelación pa como Arubiano, cu ta 
stima e pai's aki, traha pa bienestar di e pais aki 


GOBERNADOR Alfonso Boekhoudt, den su discurso pa 7\ña 
Nobo a saluda tur presente n’e reunion festivo aki. E ta aprecia 
presencia di tur masha hopi! 

Recientemente el a acepta su funcion oficialmente den Parlamento 
di Aruba. Di e forma aki el a bira e di 4 Gobernador di pais Aruba, 
cu ta un pais hopi hoben ainda. Esaki ta un cuminsamento y e ta 
tambe un clausura. 

Un clausura di e periodo di funcion di un Gobemador masha stima. 
Un Gobernador kende, pa mas di 12 aña, a eherce su funcion den 
forma integro y riba tur partido. 

“Mi ta sumamente contento cu awe nochi mi ta mir’e entre nos. 
Excelencia - si mi ta permiti pa bisa esey ainda - of sino - señor 
Refunjol, masha masha danki pa tur cos cu Bo a haci pa Aruba. 
Dama- y cabayeronan, sea asina bon di dun’e un aplauso bon 
mereci!” 

“Mi ta sinti mi honra cu mi por a bira Bo sucesor y di Bo antecesor- 
nan mes capacita. Pero mi sa cu esey no ta haci’e facil pa mi. Ta na 
su lugar - pa sigui e pasonan di e bon ehempel cu Abo a duna - cu 
humildad y modestia. 

Ta bon mes cu mi tin un sapato di un balente grandura, como cu 
ta di spera cu y esaki ta haci’e un tiki mas fácil pa mi, a lo menos 
fisicamente”. 

Den su discurso cu el a duna den Parlamento, m’a tira un bista 
cortico riba e periodo cu ta nos tras. Esaki riba su nombramento 
y e emocionnan cu esaki a trece cu ne pa tur partido envolvi. Un 
asina no por califica como simpel. 

Pero e ta sigur cu nos, como co-cuidadanonan di nos dushi pais, 
por fiha nos bista padilanti den forma positivo. Den tur caso, e lo 
dedica su mes 100% na su funcion como Gobernador di Aruba. 

E rol di Gobernador den nos sistema administrativo a haya e aten- 
cion neceario durante ultimo añanan. Gobernador, como instituto, 
tin un tarea tanto di Reino como tambe un tarea di pais, como hefe 
di Gobierno. 

Na 2015, Raad van State (Conseho di Estado) di Reino, den su 
informacion a delinea cuadronan masha cla kico t’e funcion di 
Gobernador. Tambe Presidente di Parlamento debidamente a men- 
ciona den su discurso di siman pasa di e función doble. T’e dos 
corientenan - los for di otro - ta pone e lama bira bruto y fastioso 
tin biaha, p’e Gobernador nabega aden. 

Gobernador ta adverti, informa y conseha. Esaki ta sosode tras di 
cortina y ta exigi confidencialidad. E ehercemento di e funcion aki 
di Gobernador, semper ta tuma luga riba un distancia respeta: E 
prome iniciativa pa hopi di loke mester sosode den e pais ta de- 
pende di politica. 

E ta tuma e libertad pa observa cu ta keda n’e mesun politica aki 
pa tene na bista e posicion particular di Gobernador y pa no hink’e 
den un posicion imposibel. 

Den nos democracia parlamentario, basa riba “checks and balances” 
(control y balansa), tin, banda di e rol di Gobernador, tambe un 
rol pa otro institucionnan. 



Alfonso Boekhoudt ta pensa riba e Colegionan Halto di Estado, 
Parlamento, Contraloria General, Conseho Consultativo. Pero e 
ta pensa tambe riba Banco Central, Conseho Socio-Economico, 
doñonan di trabou y sindicatonan. Y pa no lubida: For di 2015 
tambe e Colegio Arubano di Supervision Financiero. 

Pero tambe otro actornan, of manera e yama asina bunita na Ingles 
“stakeholders”, tin un bunita rol pa hunga den e estado di derecho 
di Aruba. 

Tal manera Ministerio Publico, Hueznan independiente, pero 
tambe organisacionnan caritativo y di boluntario, p.e. iglesianan y 
otronan riba tereno di proteccion di naturalesa y medio ambiente. 
Y pa no lubida un “stakeholder” importante: Un prensa indepen- 
diente y obhetivo. 


Continua na pagina 29 > 

Ta solamente cu un harmonia constructivo y cu bon comunicacion con- 
stante entre tur e “stakeholdernan” aki den nos comunidad, ta percura pa 
Aruba, y hunto cu ne nos comunidad chikito, ta (y ta keda) funciona bon. 
Como Gobernador, pero ... mi o ta nobo na Aruba. Mi ta Arubiano, mes- 
cos cu boso tur. Hunto nos ta Aruba, y nos raisnan ta aki. Y hunto nos ta 
yiunan di Reino. Nos conoce Aruba for di diferente punto di bista. 

Como mucha, como alumno di scol. Y despues sea como empleado den 
mundo comercial of manera den su caso recientemente den un trabou pa 
pais Aruba. Pero nos conoce Aruba y e convivencia Arubano tambe for di 
nos rol den e comunidad, sea ta den un organisacion manera Cruz Cora 
(unda el a topa diferente di boso), como den otro trabounan boluntario. 

Sinembargo, tin hopi aspecto di e convivencia Arubano cu ainda por keda 
bou di superficie. Tin aspecto cu si nos no profundisa nos mes den nan, 
nos no por cumpli bon cu e rol cu cada un di nos tin den comunidad. 
P’esey diabierne anochi Gobernador Boeldaoudt a prefera di no duna un 
panorama tocante Aruba y su desaroyonan actual. 

Pero e por conta si, loke si e ta bay haci pa cumpli cu su rol specifico pa 
nos comunidad. Y esey ta: Siña for di boso y scucha boso. Y cu scucha mi 
kiermen: para habri pa loke ta tene boso ocupa, boso exitonan, boso prob- 
lemanan y boso dilemanan. 

Scucha honesta- y sinceramente boso plannan pa futuro, boso vision riba 
solucionnan y mehoracionnan denter di boso propio tereno di atencion y 
como convivencia Arubano como un totalidad. 

Mescos cu su antecesornan, boso por acudi cerca dje y tambe na su Gabi- 
nete: Lo e scucha, pa un dialogo sincero, pa cooperacion y sincronizacion 
denter di e rol y e tareanan cu nos tin na bienestar di Aruba. 

Pa cumpli cu e rol na bienestar di Aruba, e ta exigi confidencialidad den 
un dialogo y confiansa mutuo. 

Confiansa ta exigi honestidad, integridad y respet pa otro. Esaki t’e elemen- 
tonan principal, cu segun su opinion, nos mester pa anda cu otro manera 
debe ser. 

Como famia, como bon bisiña, como politico y como empresario. Pero 
simplemente tambe como habitante di Aruba. Sin tene cuenta cu color 
politico, descendencia y status social. 

Si nos como hende ta trata otro cu confiansa, si honestamente nos ta interesa 
pa otro, e ora nos por sigui construi p’e exito di nos 7\ruba conhuntamente. 

“Como Gobernador y como Arubiano, mi kier duna e bon ehempel. Mi 
ta spera nos por sostene y apoya otro den esaki. Aruba tin mester di nos! 
Mi ta bay conclui wwe nochi mi recepcion di aña nobo ta, tradicionalmente 
un lugar y un ocasion durante cua nos ta bolbe topa conocirnan. 

Mi ta spera cu awe nochi nos lo por cuminsa practica scucha otro. Pero pa 
mi por scucha, mi mester stop di papia. 

Mi ta desea boso, tambe na nomber di mi señora Hanneke, un anochi 
placentero y un prospero 2017, pa boso y boso sernan keri. 

Mi ta brinda na boso saludl”. 



Minister di Economia, Richard Arends 

"Orario flexibel pa 
habri y sera tienáanan" 

E aña aki tin 70 tienda den Caya Grandi 
cu poHnacUjz^i^e^mnonai^le^je^^ 


GABINETE Mike Eman a anuncia algun aña atras 
caba cu a haci cambionan den maneho di otorga e 
permiso pa expande y flexibilisa orario di tiendanan. 
“Dunando oido n’e preocupacionan di comerciantenan 
y pa fungi como facilitador, ya caba for di algun aña Go- 
bierno a ahusta e orario di habri y sera di e tiendanan,” 
Minister Richard Arends a declara. 

Den cuadro di e maneho di Gobierno pa stimula inver- 
sion y actividadnan economico e tiendanan por bin na 
remarca pa un dispensacion pa por habri te 12’or di 
anochi di dialuna te cu diabierna. 

Riba diadomingo y dianan di fiesta tiendanan por bin 
na remarke pa habri te cu lO’or di anochi. E maneho 
aki ta vigente for di aña 2012. 

Durante e ultimo lunanan Gabinete Mike Eman a tuma 
accionan pa por aumenta fluho di hende den Gaya 
Grandi necesario pa sostene actividadnan economico 
den e area aki. 

“A flexibilisa mas aun e regulacionan di parkeo, 
a habri Gaya Grandi pa autonan por pasa du- 
rante cierto ora di dia y a coopera hunto cu sector 
priva pa organisa actividadnan combinando entre- 
tenimento y diversion,” Minister Arends a bisa. 

“Den e liña aki ta pas tambe flexibilisacion di orari- 
onan pa habri y sera tiendanan dunando e comercianto 
maximo oportunidad pa haci negoshi den cuadro di ley.” 
Minister di Asunto Economico Richard 7\rends a splica 
cu e permiso pa expande y flexibilisa e orarionan com- 
ercial ta wordo duna anualmente. 

“Pa aña 2017 ya 60 pa 70 tienda por bin na remarca 
pa aplica pa e orario flexibel aki”. 

Tur doño di tienda cu kier bin na remarke p’e orari- 
onan aki di apertura y ciere di nan negoshi por aplica 
pa esaki via di Departamento di Asunto Economico, 
Gomercio y Industria. 

E unico dia cu no ta duna dispensacion pa tiendanan 
- cu excepcion di esnan den hotel cu un hotelvergun- 
ning - ta ‘Dia di Labor’. 

Parlamentario Glenbert Croes: 

MEP na AVP: "Cnw Up" 

REFERENTE e ausencia di tur e Ministernan di Gabinete Mike 
Eman 2 y e 10 Parlamentarionan di AVP, Parlamentario Glenbert 
Croes ta manda den nomber di Partido MEP, un mensahe di MEP 
na Mike Eman, Minister Presidente di Aruba: “Grow up”. 

“Mike Eman y ful su Gabinete y e fraccion di AVP a mustra falta 
di respet, falta di madurez y falta di desencia pa cu e instituto y e 
persona cu ta nos Gobernador nobo. Partido MEP den un forma 
contundente ta condena y rechaza e conducta di AVP lidera pa 
Mike Eman pasobra awor cu sr. Alfonso boekhoudt ta nombra caba 
pa Su Mahestad Rey Willem Alexander, nos mester y mi ta ripiti 
e palabranan di Gobernador nobo: “Nos mester eera e capitulo 
aki”, segun Glenhert Croes. 

“Ta manera Mike Eman y su Gabinete Ider ta “wrong and strong”, 
pasobra ta nan a faya di scoge un candidato cu tin e base amplio 
di apoyo den nos comunidad. 

Y finalmente Gabinete Mike Eman mester realisa y esald ta mi 
opinion: Ta Gobierno di Hulanda no tabata kier pa Minster Ber- 
mudez bay di e puesto pasobra Dios so sa ta Id desaster lo a sigui 
cu un Minister nobo di Finanza marioneta di Mike Eman den aña 
di eleccion”, Glenhert Croes a splica. 

“Mike Eman y partido AVP cu su conducta pa busca linea recta 
un confrontacion frontal cu e instituto di Gobernador, Gobierno 
di Hulanda y Cas Real den persona di Su Mahestad Rey Willem 
Alexander, ta pone e bon relacion vVuba - Hulanda bao di un pre- 
sion sumamente tenso cu no ta den e miho interes di henter nos 
comunidad y pais. 



No tin espacio pa falta di madurez mas di parti di Mike Eman. No 
tin espacio pa falta di respet mas di parti di Mike Eman. No tin 
espacio pa falta di decencia mas di parti di Mike Eman rumbo nos 
Gobernador nobo”, Glenbert Croes a continua bisando. 

“Laga nos no lubida con Mike Eman a bay den un confrontacion 
frontal tambe cu nos Gobernador saliente sr. Freddy Refunjol, 
unda hasta e huelga di hamber a tuma lugar dilanti di e portanan 
di oficina di Gobernador di Aruba como intimidacion y presion pa 
nos Gobernador di e tempo ey. 

E malcriadez politico aki mester keda contundentemente rechasa 
pa henter nos comunidad. Ta momento pa nos cultiva un relacion 
di respet mutuo, cooperacion y comprension mutuo cu Gobierno di 
Hulanda y nos Gobernador nobo cu ta representa Reino Hulandes 
tambe. MEP na AVP: “Grow up”, tahata e palahranan final di 
Glenhert Croes. 


Cacho cu a morde su doño a ser likida 



DEN oranan di merdia, 
autoridadnan a presenta na 
cas di e dama cu a wordo 
ataka pa su cacho na Sabana 
Basora. E caso aki a sosode 
diabierna mainta na dicho 
adres, caminda e dama doño 
di e cacho a ser malamente 
mordi tras di su cabes. 

E dama wordo transporta pa 
Hospital, mientras e cacho 
mes a somenta den mondi. E 
cacho a regresa na e adres dia- 
domingo merdia unda e dama 
a autorisa pa likida su cacho, 
ya cu esaki ta demasiado 
peligroso pa tin bibo. 
Autoridadnan arma a pre- 
senta na e cas y los tiro na 
su curason pa termina cu su 
bida. 

Xpresa bo mes 

Parlamentameiito mester discuti e asunto di campaña den cuadro 
di e proyecto di ley pa financiamento di partidonan politico 

Pa: Booshi Wever di UPP 

UPP a tuma nota di comentario di Presidente di Parlamento, 
sra. Wyatt-Ras tocante e trabounan di Parlamento p’e aña aki, 
e aña di eleccion. 


UPP a bin comprende cu Presidente di Parlamento lo sugeri na Gobierno 
pa percura pa trata leynan mas tempran posibel comokiera cu nos ta den 
aña di eleccion y Parlamentarionan lo ta ocupa cu coremento di campaña. 


E expresion aki a wordo haci manera ta algo mas comun cu por 
ta existi, mientras cu nos tur sa cu Parlamentarionan, mescos cu 
Ministernan ta wordo paga pa traha. Incluso e miembronan di 
oposicion tambe a vocifera esaki. 

Kizas esaki ta loke cu a wordo causa dor di e forma cu Mike Eman, 
tempo cu e tabata den oposicion, a haci. 

Esta di tabata campañando enbez di bin trabou. Un otro mal ehem- 
pel cu parce tur e partidonan tradicional lo no tin problema cu ne, 
segun Booshi Wever di UPP. 

Na prome lugar, UPP, den cuadro di Good Governance y mehora- 
cion di nos democracia, tin problema cu miembronan di Parlamento 
y di Gobierno durante ora di trabou lo bay core campaña. 
Mirando cu ta intencion di Parlamento pa trata e ley di financia- 
mento di partidonan politico, UPP ta kere cu e aspecto aki tambe 
mester wordo atendi. 

Pues e Parlamentario- y Ministernan ta coriendo campaña, mientras 
nan salario ta sigui core pa cuenta di pueblo. Indirectamente esaki 
tambe ta un forma di financiamento. 

Na di dos lugar esaki sigur no ta etico pa cu otro candidatonan cu 
no tin un funcion publico asina, ni tampoco pa partidonan cu no 
tin representacion. 

UPP ta urgi Parlamento pa pone esaki tambe na discusion, pero 
hunto tambe cu esaki e asunto di coordinadornan cu tambe ta 
drenta pueblo bou ora di trabou. 

Tambe UPP ta di opinion cu mester evita e aspecto di ter beschik- 
kingstelling cu tur eleccion ta tuma lugar. Ald tambe ta trata di un 


forma di campaña cu fondonan publico. 

Pues UPP ta spera cu den e ley aki tambe tene cuenta cu e aspecto 
di fondonan publico cu ta wordo uza pa core campaña, manera dis- 
curso nacional, programanan di television cu un mensahe politico 
pa promove un Ministro of partido, uzo di autonan di huur paga 
dor di Gobierno, etc. Tur esaki mester ta parti di ley. 

Einalmente UPP Ider a haci un apelacion tambe na Parlamento, 
particularmente na sr. Marlon Sneek, pa facilita un copia di e ley 
cu a wordo manda pa Raad van Advies, p’asina tur stakeholder 
y interesadonan por mira Idco t’e producto huridico cu a wordo 
presenta. 

Aki nos kiermen na tur partido cu no tin representacion den Par- 
lamento, organisacionnan di ciudadanonan cu ta tene nan ocupa 
cu e topico di gobernacion, manera Fundacion Bon Gobernacion, 
Comision Bon Boluntad, Electoral Raad, sindicatonan, etc. 

E ley riba financiamento di partidonan politico alabes ta un instru- 

mento pa desminui e deficit 

democratico. 

Y en bista di esaki UPP ta sugeri na Parlamento pa inclui den e 
cambionan ald pa loke ta dos aspecto cu ta crea deficitnan grandi 
democratico, esta e asunto di restzetel y e secuencia di voto. 

Y aki nos no mester di bai inventa e wiel, pasobra easkinan por casi 
copy/paste e leynan vigente na Bonaire y St. Maarten. 

Di e manera aki lo por haya un contribucion y discusion riba e 
producto final y cu lo por wordo mehora y alabes poco poco caba 
cu e deficit democratico. 

